

**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÂRGU MUREŞ**

Proiect

**(nu produce efecte juridice) \***

**PRIMAR,**

**Soós Zoltán**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2021**

**privind încetarea înainte de termen a Contractului de servicii nr. 48 din 16.06.2020, încheiat între Autoritatea Contractantă Municipiul Târgu Mureş şi Prestatorul SC SYLEVY SALUBRISERV SRL şi asigurarea continuităţii serviciilor de salubrizare a Municipiului Târgu Mureş**

***Consiliul local municipal Târgu Mureş, întrunit în şedinţă extraordinară,***

**Având în vedere:**

Referatul de aprobare nr. 12162/1292 din 15.02.2021 iniţiat de Primarul Municipiului Târgu Mureş,

Informarea nr. 11989/1000 din 15.02.2021 a Direcţiei Economice;

Prevederile din Legea nr.51/2006 privind serviciile comunitare de utilitati publice, republicata, din Legea nr.101/2006 a serviciului de salubrizare al localităţilor, republicată, din Legea nr.98/2016 privind achizitiile publice, ale Legii nr. 99/2014 pentru modificarea şi completarea Legii salubrizării localităţilor nr. 101/2006;

Contractul de servicii nr. 48 din 16.06.2020, încheiat între Autoritatea Contractantă Municipiul Târgu Mureş şi Prestatorul SC SYLEVY SALUBRISERV SRL;

Dispozitiile Legii nr.24/2000 privind normele de tehnică legislativă la elaborarea actelor normative republicată, cu modificările si completările ulterioare;

Ţinând cont de prevederile art. 7 alin.13 din Legea nr. 52/2003 privind transparenţa decizională;

În temeiul prevederilor art.129 alin. 2 lit.d), alin.7 lit. n), respectiv cele ale art. 196, alin.(1) lit. a) din Ordonanța de urgență a Guvernului nr.57/2019 privind Codul Administrativ, cu modificările și completările ulterioare,

**H o t ă r ă ş t e:**

**Art.1** Se ia act de încetarea înainte de termen a Contractului de servicii nr. 48 din 16.06.2020, încheiat între Autoritatea Contractantă Municipiul Târgu Mureş şi Prestatorul SC SYLEVY SALUBRISERV SRL.

**Art. 2** Se solicită operatoruluiSC SYLEVY SALUBRISERV SRL să asigure continuitatea prestării serviciilor de salubrizare a Municipiului Târgu Mureş până la data desemnării noului operator, dar nu mai mult de 90 de zile.

**Art. 3** Se mandatează Executivul Municipiului Târgu Mureş, prin Serviciul Public Administrarea Domeniului Public şi Direcţia Economică să îndeplinească procedurile necesare pentru aducerea la îndeplinire a prevederilor de la art. 2.

**Art. 4** Cu aducerea la îndeplinirea prevederilor prezentei hotărâri se încredinţeazăServiciul Public Administrarea Domeniului Public şi Direcţia Economică.

**Art. 5.** Prezenta hotărâre se comunică Serviciului Public Administrarea Domeniului Public şi Direcţiei Economice.

**Art. 6.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Viză de legalitate**

**Secretarul General al Municipiului Târgu Mureş,**

**Soós Erika**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**

**R O M Â N I A (nu produce efecte juridice)\***

**JUDEŢUL MUREŞ**

**Serviciul Public AdministrareaDomeniului Public**

**Nr. 12162/1292 din 15.02.2021**

**INIŢIATOR,**

**PRIMAR,**

**Soós Zoltán**

**REFERAT DE APROBARE**

**referitor proiectul de hotărâre privind încetarea înainte de termen a Contractului de servicii nr. 48 din 16.06.2020, încheiat între Autoritatea Contractantă Municipiul Târgu Mureş şi Prestatorul SC SYLEVY SALUBRISERV SRL şi asigurarea continuităţii serviciilor de salubrizare a Municipiului Târgu Mureş**

Având în vedere informarea nr. 11989/1000 din 15.02.2021 a Direcţiei Economice privind Contractul nr. 48 din 16.06.2020 – servicii de salubrizare în Municipiul Târgu Mureş,

Rezultă faptul că din punct de vedere financiar pentru Contractul nr. 48 din 16.06.2020 încheiat între Autoritatea Contractantă Municipiul Târgu Mureş şi Prestatorul SC SYLEVY SALUBRISERV SRL au fost epuizate sumele alocate,

Faţă de această situaţie propunem a se lua act de încetarea înainte de termen a Contractului de servicii nr. 48 din 16.06.2020, încheiat între Autoritatea Contractantă Municipiul Târgu Mureş şi Prestatorul SC SYLEVY SALUBRISERV SRL, urmând a se solicita operatoruluiSC SYLEVY SALUBRISERV SRL să asigure continuitatea prestării serviciilor de salubrizare a Municipiului Târgu Mureş până la data desemnării noului operator, dar nu mai mult de 90 de zile

Faţă de cele de mai sus supunem spre aprobare proiectul de hotărâre privind încetarea înainte de termen a Contractului de servicii nr. 48 din 16.06.2020, încheiat între Autoritatea Contractantă Municipiul Târgu Mureş şi Prestatorul SC SYLEVY SALUBRISERV SRL şi asigurarea continuităţii serviciilor de salubrizare a Municipiului Târgu Mureş

**Director A.D.P.**

**Moldovan Florian**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**